ai4bharat/Pralekha huggingface dataset:
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
భారతదేశంలోని విదేశీ ఆపరేటర్ల అంతర్జాతీయ రోమింగ్ సిమ్ కార్డులు/గ్లోబల్ కాలింగ్ కార్డుల విక్రయం/అద్దె కోసం ఎన్ఓసీ జారీ/ పునరుద్ధరణకు టెలికాం డిపార్ట్మెంట్ విధానం సవరణ
- సవరించిన విధానం విదేశాలను సందర్శించే భారతీయ ప్రజల ప్రయోజనాలను పరిరక్షించేలా యంత్రాంగాన్ని బలోపేతం చేస్తుంది
- ఎన్ఓసీ హోల్డర్ల విధానాలూ క్రమబద్ధీకరించబడ్డాయి
టెలికాం రంగంలో ప్రారంభించిన విధాన సంస్కరణల్లో భాగంగా డిపార్ట్మెంట్ ఆఫ్ టెలికాం  భారతదేశంలోని విదేశీ ఆపరేటర్ల అంతర్జాతీయ రోమింగ్ సిమ్ కార్డులు/గ్లోబల్ కాలింగ్ కార్డుల అమ్మకం/అద్దెకు ఎన్ఓసీ జారీ/పునరుద్ధరణ కోసం సవరించిన నిబంధనలు, షరతులను జారీ చేసింది. భారత దేశంలో విదేశీ ఆపరేటర్ల అంతర్జాతీయ రోమింగ్ సిమ్ కార్డుల/గ్లోబల్ కాలింగ్ కార్డుల విక్రయం/ అద్దెపై ట్రాయ్ యొక్క సుయో-మోటు సిఫార్సులపై చర్చించిన తర్వాత సవరించిన నిబంధనలు, షరతులను డీఓటీ ఖరారు చేసింది. సవరించిన నిబంధనలు, షరతులు విదేశాలకు వెళ్లే భారతీయుల పౌరుల ప్రయోజనాలను పరిరక్షించడానికి గాను యంత్రాంగాన్ని బలోపేతం చేస్తుంది. ఇతర లైసెన్స్లు/రిజిస్ట్రేషన్లకు అనుగుణంగా విధానాలను కూడా క్రమబద్ధీకరిస్తాయి కస్టమర్ కేర్ సర్వీస్, సంప్రదింపు వివరాలు, ఎస్కలేషన్ మ్యాట్రిక్స్, ఐటమైజ్డ్ బిల్లులు, టారిఫ్ ప్లాన్లకు సంబంధించిన సమాచారం, అందించే సేవలు మొదలైన వాటికి సంబంధించిన సమాచారాన్ని అందించడానికి ఎన్ఓసీ హోల్డర్ల సవరించిన విధానాన్ని తప్పనిసరి చేస్తుంది. డాట్లో అప్పీలేట్ అథారిటీ కోసం ఎన్ఓసి హోల్డర్ల ద్వారా ఫిర్యాదులను సమయానుకూలంగా పరిష్కరించేందుకు వీలుగా బిల్లింగ్, వినియోగదారుల ఫిర్యాదుల పరిష్కార యంత్రాంగాన్ని బలోపేతం చేయడానికి కూడా తగిన ఏర్పాట్లు చేయబడ్డాయి.
ఇంకా, సవరించిన విధానం డీఓటీలోని ఇతర లైసెన్స్లు/రిజిస్ట్రేషన్లు మొదలైన వాటికి అనుగుణంగా ఎన్ఓసీ హోల్డర్ల కోసం దరఖాస్తు ప్రక్రియ /ఇతర విధానాలను క్రమబద్ధీకరిస్తుంది. ఎన్ఓసీ కలిగినవారి సమస్యల పరిష్కారం/ నిర్వహణను కూడా సులభతరం చేస్తుంది.
రక్షణ మంత్రిత్వ శాఖ
రేపు, ఆగస్టు 15 శనివారం, స్వాతంత్య్ర దినోత్సవం సందర్బంగా కోవిడ్ -19 మహమ్మారి దృష్ట్యా ఎర్రకోట వద్ద రక్షణ మంత్రిత్వ శాఖ ప్రత్యేక ఏర్పాట్లు చేసింది
ఎర్రకోట వద్ద ఆగస్టు 15,2020న స్వాతంత్య్ర దినోత్సవం సందర్బంగా పతాక ఆవిష్కరణను రక్షణ మంత్రిత్వ శాఖ ఏర్పాట్లు చేస్తోంది. ఒకవైపు మహమ్మారికి సంబంధించిన ముందుజాగ్రత్తలు తీసుకుంటూ జాతీయ ఉత్సవ పవిత్రతకు మరియు హోదాకు భంగం కలుగకుండా చూస్తున్నారు.
అంతరాయం లేకుండా జనం కదిలే విధంగా ఎక్కడా జనం గుమికూడకుండా కూర్చునే చోట్లను ఆవరణలుగా విడగొట్టారు. వాటి మధ్యలో నడిచేందుకు చెక్కలపై తివాచీలు పరిచి దారులు ఏర్పాటు చేశారు. ఆహ్వానితులందరూ తమకు కేటాయించిన చోట్లకు సులభంగా వెళ్లేందుకు వీలుగా ప్రతిచోటా మెటల్ డిటెక్టర్లతో అదనపు ద్వారాలు ఏర్పాటు చేశారు. వీలయినంతవరకు అనేక పార్కింగ్ స్థలాల వద్ద వాహనాలు సులభంగా వచ్చి పోయేందుకు వీలుగా ఇటుకలు పరచి దారులను గుర్తించారు.
భద్రత కోసం గౌరవ వందనం సమర్పించే బృందం సభ్యులను క్వారెంటైన్ లో ఉంచడం జరిగింది.
సీట్ల ఏర్పాటు / అమరికకు సంబంధించి "రెండు గజాల దూరం"  ఉండాలన్న నియమాన్ని పాటించారు.
స్వాతంత్య్ర దినోత్సవాలకు ఆహ్వానం ఉన్న వారిని మాత్రమే అనుమతిస్తారు. ఆహ్వానం లేనివారు వేదిక వద్దకు రావద్దని అభ్యర్ధించారు.
అధికారులు, దౌత్యవేత్తలు, ప్రజలు, మీడియా తదితరులకు దాదాపు 4000 ఆహ్వానాలు పంపారు.
భద్రత కోసం ఎన్ ఎన్ సి కేడెట్లను ఉత్సవానికి  ఆహ్వానించారు. వారు కూర్చునేందుకు జ్ఞానపథ్ వద్ద స్థలం కేటాయించారు.
కోవిడ్ సంబంధ జాగ్రత్తలను తెలియజేసేందుకు ప్రతి ఆహ్వానంతో పాటు కోవిడ్ మార్గదర్శకాలను పాటించవలసిందిగా ప్రత్యేక సూచనలను జారీచేయడం జరిగింది. ఉత్సవం ముగిసిన తరువాత బయటికి వెళ్ళేటప్పుడు నిగ్రహంతో, ఓపికతో వేచి ఉండవలసిందినంగా ఆహ్వానితులను కోరుతూ అన్ని సీట్ల వద్ద విజ్ఞప్తి కార్డులను ఉంచుతారు. ఇందుకు సంబంధించి కార్యక్రమ వ్యాఖ్యాన కేంద్రాల నుంచి తరచుగా ప్రకటన చేస్తారు. ట్రాఫిక్ పోలీసుల సూచనలలో కూడా ఇది ఉంటుంది. రద్దీ ఏర్పడి తొక్కిడి కాకుండా క్రమ పద్ధతిలో బయటికి వెళ్లడాన్ని నియంత్రించేందుకు వివిధ ఆవరణలలో అధికారులు ఉంటారు. ఇందుకు సంబంధించి
ఆహ్వానితులందరి సహకారాన్ని మనఃపూర్వకముగా మరియు ఏకరీతిలో కోరడం జరుగుతోంది.
ఉత్సవ సంబంధమైన అభ్యాసాలకు  కూడా ఇతర ముందుజాగ్రత్త చర్యల వలనే భౌతిక దూరం పాటిస్తూ సిద్ధం కావడం జరిగింది.
ప్రవేశ ద్వారాల వద్ద పరీక్షలు జరుపుతున్నప్పుడు ఉత్సవానికి వచ్చిన వారిలో ఎవరికైనా కోవిడ్ -19 వ్యాధి లక్షణాలు కన్పిస్తే చికిత్స చేయడానికి నాలుగు చోట్ల తగిన రీతిలో వైద్య శిబిరాలను ఏర్పాటు చేయడం జరిగింది. వాటిని ఎర్రకోట బురుజుల వద్ద ఒకటి, మాధ వదాస్ పార్కు వద్ద ఒకటి, పంద్రాగస్టు పార్కు వద్ద రెండు ఏర్పాటు చేశారు. ఈ నాలుగు చోట్ల అంబులెన్సులను కూడా సిద్ధంగా ఉంచుతున్నారు.
అన్ని ప్రవేశ ద్వారాలు/ పాయింట్ల వద్ద ఆహ్వానితుల శరీర ఉష్ణోగ్రతను పరీక్షిస్తారు. క్రమం తప్పకుండా ఎర్రకోట లోపల, బయట శుద్ధిచేస్తున్నారు.
ఆహ్వానితులను మాస్కు ధరించవలసిందిగా కోరడం జరిగింది. అంతేకాక వేదిక వద్ద వివిధ చోట్ల తగిన సంఖ్యలో యోగ్యమైన మాస్కులను సిద్ధంగా ఉంచుతున్నారు. అదేవిధంగా ముందుగా నిర్ధారించిన చోట్ల చేతులను శుద్ధి చేసుకునే శానిటైజర్లను, ఈ విషయాన్ని ఆహ్వానితులకు జాగ్రత్తగా తెలిపే సూచికలను ఉంచుతున్నారు.
జ్ఞానపథ్ వద్ద ఆ ప్రాంతాన్ని శోభాయమానంగా తీర్చిదిద్దడానికి ఎన్ ఎన్ సి కేడెట్లు కూర్చున్న స్థలం వెనుక ప్రాంతాన్ని పూలతో అలంకరిస్తున్నారు.
మంత్రిమండలి
పూర్వం రక్షణ శాఖమంత్రి గా మరియు గోవా కు నాలుగు సార్లు ముఖ్యమంత్రి గా ఉన్న కీర్తి శేషుడు శ్రీమనోహర్ పర్రికర్ కు శ్రద్ధాంజలి గా గ్రీన్ ఫీల్డ్ ఇంటర్ నేశనల్ ఎయర్ పోర్ట్ మోపా, గోవా కు ‘మనోహర్ ఇంటర్నేశనల్ ఎయర్ పోర్ట్ – మోపా, గోవా’ అనే పేరు ను పెట్టేందుకు ఎక్స్-పోస్ట్ ఫ్యాక్టో ఆమోదాన్ని ఇచ్చిన మంత్రిమండలి
పూర్వం రక్షణ శాఖ మంత్రి గాను, గోవా కు నాలుగు సార్లు ముఖ్యమంత్రి గాను సేవలను అందించినటువంటి కీర్తి శేషుడు శ్రీ మనోహర్ పర్రికర్ కు శ్రద్ధాంజలి గా గ్రీన్ ఫీల్డ్ ఇంటర్ నేశనల్ ఎయర్ పోర్ట్ మోపా, గోవా కు ‘మనోహర్ ఇంటర్ నేశనల్ ఎయర్ పోర్ట్ - మోపా, గోవా’ అనే పేరు ను పెట్టేటందుకు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఎక్స్-పోస్ట్ ఫ్యాక్టో ఆమోదాన్ని తెలిపింది.
గోవా రాష్ట్ర ప్రజల ఆకాంక్షల ను నెరవేర్చడానికి గ్రీన్ ఫీల్డ్ ఇంటర్ నేశనల్ ఎయర్ పోర్ట్, మోపా, గోవా కు ‘మనోహర్ ఇంటర్ నేశనల్ ఎయర్ పోర్ట్ -మోపా, గోవా’ అనే పేరు ను పెట్టాలని గోవా రాష్ట్ర ప్రభుత్వం యొక్క మంత్రిమండలి సర్వసమ్మతి తో నిర్ణయాన్ని తీసుకొన్నట్లు గోవా ముఖ్యమంత్రి తెలియజేశారు.
గోవా లోని మోపా లో ఏర్పాటైన గ్రీన్ ఫీల్డ్ విమానాశ్రయాన్ని గౌరవనీయులైన ప్రధాన మంత్రి 2022వ సంవత్సరం డిసెంబర్ లో ప్రారంభించారు. ఆధునిక గోవా యొక్క నిర్మాణం లో పూర్వ ముఖ్యమంత్రి మరియు భారత ప్రభుత్వం లో ఇదివరకు రక్షణ మంత్రి గా ఉన్న దివంగత డాక్టర్ మనోహర్ పర్రికర్ అందించినటువంటి సేవల కు సమ్మానం గా ఈ విమానాశ్రయాని కి ఆయన పేరు ను పెట్టడం జరిగింది.
మానవ వనరుల అభివృద్ధి మంత్రిత్వ శాఖ
హిందీలో ఇగ్నో అందించనున్నఆన్ లైన్ మాస్టర్ కోర్సును ప్రారంభించిన కేంద్ర హెచ్ఆర్ డి మంత్రి
ఇందిరాగాంధీ సార్వత్రిక విశ్వవిద్యాలయం  నిర్వహణలోని ఎంఏ  ఆన్ లైన్ కోర్సును మానవ వనరుల శాఖ మంత్రి శ్రీ రమేశ్ పోఖ్రియాల్ “నిశాంక్” ఫేస్ బుక్ లైవ్ సెషన్ ద్వారా బుధవారం ప్రారంభించారు. “పఢే ఇండియా ఆన్ లైన్” కార్యక్రమాన్ని ఇలాంటి కోర్సులు పటిష్ఠం చేస్తాయని ఈ సందర్భంగా మాట్లాడుతూ మంత్రి అన్నారు. అలాగే ఆన్ లైన్ విద్యను ప్రోత్సహించడంలో ఇగ్నో కృషిని ప్రశంసించారు. మన దేశంలోనే కాకుండా మారిషస్, ఫిజీ, సురినామ్ వంటి దేశాల్లో హిందీకి గల ప్రాధాన్యాన్ని ఆయన ప్రత్యేకంగా ప్రస్తావించారు.
జాతీయ డిజిటల్ లైబ్రరీ , స్వయం, స్వయంప్రభ, దీక్ష వంటి కార్యక్రమాలు, ఇతర వేదికలు దేశంలో లక్షలాది మందికి డిజిటల్ విద్య అందించడానికి సహాయకారిగా ఉన్నాయని, ఆ దిశగానే ఇగ్నో తీసుకున్న చర్య ఆ కార్యక్రమాలకు మరింత ఊపు ఇస్తుందని మంత్రి అన్నారు. విద్యావసతులు అందుబాటులో లేని ప్రాంతాలకు ఆన్ లైన్ విద్యను అందుబాటు ధరల్లో విస్తరించడానికి ప్రభుత్వ కట్టుబాటును ప్రకటిస్తూ ఈ విషయంలో ఇగ్నో కీలక పాత్ర తోసిపుచ్చలేనిదని ఆయన పునరుద్ఘాటించారు.
ఇగ్నో ప్రవేశపెట్టిన ఇతర ఆన్ లైన్ కోర్సుల గురించి విశ్వవిద్యాలయం వైస్ చాన్సలర్ ప్రొఫెసఱ నాగేశ్వరరావు వివరించారు. అలాగే ఆన్ లైన్ లో ఉన్నత విద్యా వ్యాప్తికి చేపట్టిన పలు చొరవలను మంత్రికి వివరించారు.
మంత్రి మార్గదర్శకత్వం, అనుమతి, ప్రోత్సాహం లేనిదే ఎంఏ హిందీ ఆన్ లైన్ కోర్సు సాధ్యం అయ్యేది కాదని ఇగ్నో ప్రో విసి ప్రొఫెసర్ సత్యకామ్ అన్నారు. హిందీ భాష, సాహిత్యాలను ఎంతో ప్రోత్సహించే వ్యక్తి విద్యామంత్రి కావడం తనకు, తన బృందానికి ఆనందదాయకమని ఆయన చెప్పారు.
ఎంఏ హిందీతో పాటు గాంధీజీ, శాంతి అధ్యయనాలు అనే అంశం ఎంఏ, పర్యాటక అధ్యయనాలపై బిఏ కోర్సులు కూడా ఆన్ లైన్ ఎంఏ కోర్సు ప్రారంభించినట్టు అరబిక్ భాష, ఇన్ఫర్మేషన్ టెక్నాలజీ, లైబ్రరీ అండ్ ఇన్ఫర్మేషన్ సైన్స్ ల్లో సర్టిఫికెట్ కోర్సులు కూడా ఇగ్నో ప్రారంభించింది.
www.iop.ignouonline.ac.in పోర్టల్ ద్వారా ఇగ్నో ఆన్ లైన్ కోర్సులు అందిస్తోంది. వాటిలో వీడియోలు, ఆడియో లెక్చర్లు, ట్యుటోరియల్స్ ఉన్నాయి. వెబ్ సైట్ పై క్లిక్ చేయడం ద్వారా వాటిని పొందవచ్చు. ఇగ్నోకు చెందిన జ్ఞానదర్శన్ టివి చానల్, జ్ఞానధార, ఫేస్ బుక్ వంటి ఆన్ లైన్ వేదికల ద్వారా ఈ సెషన్లలో పాల్గొనవచ్చు.
ఆరోగ్య, కుటుంబ సంక్షేమ మంత్రిత్వ శాఖ
చికిత్స పొందుతున్న కోవిడ్ బాధితుల సంఖ్య క్రమంగా తగ్గుముఖం
మొత్తం పాజిటివ్ కేసులలో చికిత్సలో ఉన్నది 15.11 శాతమే
చికిత్స పొందుతున్న బాధితులలో 76% మంది 10 రాష్ట్రాలనుంచే
మొత్తం కోవిడ్ పాజిటివ్ కెసులలో చికిత్సలో ఉన్నవారి సంఖ్య క్రమంగా తగ్గుతూ వస్తోంది. ప్రస్తుతం దేశంలోని పాజిటివ్ కేసులలో 15.11శాతం మంది మాత్రమే ఇప్పటికీ చికిత్సలో ఉన్నారు. వీరి సంఖ్య 9,40.441 గా నమోదైంది. ఆగస్టుఇ 1న చికిత్సలో ఉన్నవారి సాతం 33.32% ఉందగా సెప్టెంబర్ 30 నాటికి అది 15.11శాతానికి తగ్గింది. అంటే రెండు నెలల కాలంలోనే బాధితుల సంఖ్య సగం కంటే ఎక్కువగా తగ్గిపోయింది.
కోలుకుంటున్న వారి శాతం క్రమేపీ పెరుగుతూ ఉండటం వలన పాజిటివ్ కెసులలో కోలుకున్న వారి శాతం ఈరోజుకు 83.33% అయింది. గడిచిన 24 గంటల్లో 86.428 మంది కోవిడ్ నుంచి కోలుకున్నారు. దీంతో ఇప్పటివరకు కోవిడ్ నుంచి బైటపడినవారి సంఖ్య 52, 87, 825గా నమోదైంది. కోలుకున్నవారికీ, చికిత్సలో ఉన్నవారికీ మధ్య అంతరం కూడా బాగా పెరిగింది. అది ఈ రోజుకు 42 లక్షలు  దాటింది. కోలుకుంటున్నవారు పెద్ద సంఖ్యలో పెరుగుతూ ఉండటంతో ఈ అంతరం కూడా బాగా పెరుగుతూ వస్తోంది.
దేశంలో చికిత్సలో ఉన్నవారి భారం తగ్గుతూ వస్తుండటం వల్ల సెప్టెంబర్ 22 నుంచి బాధితుల సంఖ్య పది లక్షల లోపే ఉంటోంది.
ఇంకా చికిత్సలో ఉన్న వారిలో 76% మంది కేవలం 10 రాష్ట్రాలకు చెందినవారే కావటం గమనార్హం. వాటిలో మహారాష్ట్ర, కర్నాటక, ఆ<ధ్రప్రదేశ్, ఉత్తరప్రదేశ్, తమిళనాడు, ఒడిశా, అస్సాం, చత్తీస్ గఢ్, తెలంగాణ ఉన్నాయి. గరిష్ఠంగా 2,60,000 కేసులతో మహారాష్ట్ర అని రాష్ట్రాలకంటే ముందుంది.
పరీక్షించు, ఆనవాలు పట్టు, చికిత్స అందించు అనే మూడంచెల వ్యూహానికి అనుగుణంగా నడుచుకోవటం వల్ల రాష్ట్రాలు, కేంద్రపాలిత ప్రాంతాలలో కోలుకుంటున్న వారి శాతం చాలా ఎక్కువగా నమోదవుతూ వస్తోంది. చికిత్సలో ఉన్నవారి సంఖ్య 14 రాష్ట్రాలలో 5,000 కంటే తక్కువగా ఉండటం గమనార్హం.
మొత్తం కోలుకున్నవారిలో 78% మంది 10 రాష్ట్రాలకు చెందినవారే ఉన్నారు. మహారాష్ట్రలో అత్యధికంగా 10 లక్షలమందికి పైగా కోలుకున్నారు. ఆ తరువాత స్థానంలో 6 లక్షలమందికి పైగా కోలుకున్న ఆంధ్రప్రదేశ్ ఉంది.
గడిచిన 24 గంటల్లో కొత్త కేసులు 80,472 నమోదయ్యాయి. కొత్త కేసులలో 76% కేవలం 10 రాష్ట్రాలకు చెందినవే కావటం గమనార్హం. మహారాష్ట్రలో అత్యధికంగా 15,000 కు పైగా కేసులు నమోదయ్యాయి. 10,000 కు పైగా కేసులతో కర్నాటక రెండో స్థానంలో ఉంది.
గత 24 గంటల్లో 1,179 కోవిడ్ మరణాలు నమోదయ్యాయి. వీటిలో దాదాపు 85% మరణాలు 10 రాష్ట్రాల్లోనే కేంద్రీకృతమయ్యాయి. అవి మహారాష్ట, కర్నాటక, పంజాబ్, తమిళనాడు, ఉత్తరప్రదేశ్, పశ్చిమ బెంగాల్, ఢిల్లీ, చత్తీస్ గఢ్, మధ్యప్రదేశ్, ఆంధ్రప్రదేశ్ రాష్ట్రాలు. కొత్తగా నమోదైన మరణాలలో 36% పైగా  మహారాష్ట్ర నుంచే కావటం కూడా గమనార్హం
ఆరోగ్య, కుటుంబ సంక్షేమ మంత్రిత్వ శాఖ
184.31 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 1.72 కోట్లకు పైగా టీకా డోసులు నిర్వహణ
ఇవాళ 13,672 కి తగ్గిన దేశవ్యాప్త క్రియాశీల కేసుల సంఖ్య
గత 24 గంటల్లో నమోదయిన కొత్త కేసులు 1,335
ప్రస్తుత రికవరీ రేటు 98.76%
వారపు పాజిటివిటీ రేటు 0.23%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 184.31 కోట్ల  డోసులను టీకా కార్యక్రమం అధిగమించింది. 1,84,31,89,377 సెషన్ల ద్వారా ఇది సాధ్యమైంది.
12-14 ఏళ్ల వారికి కొవిడ్-19 టీకాల కార్యక్రమం ఈ ఏడాది మార్చి 16 నుంచి ప్రారంభమైంది. అప్పటి నుంచి ఇప్పటివరకు 1.72 కోట్లకు పైగా  టీకా మొదటి డోసులను వీరికి ఇచ్చారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
10403684
|
|
రెండో డోసు
|
|
10000301
|
|
ముందు జాగ్రత్త డోసు
|
|
4465702
|
|
ఫ్రంట్లైన్ సిబ్బంది
|
|
మొదటి డోసు
|
|
18413239
|
|
రెండో డోసు
|
|
17510947
|
|
ముందు జాగ్రత్త డోసు
|
|
6878117
|
|
12-14 ఏళ్ల వారు
|
|
మొదటి డోసు
|
|
17291282
|
|
15-18 ఏళ్ల వారు
|
|
మొదటి డోసు
|
|
57196248
|
|
రెండో డోసు
|
|
38160158
|
|
18-44 ఏళ్ల వారు
|
|
మొదటి డోసు
|
|
554623395
|
|
రెండో డోసు
|
|
466099614
|
|
45-59 ఏళ్ల వారు
|
|
మొదటి డోసు
|
|
202751358
|
|
రెండో డోసు
|
|
185365997
|
|
60 ఏళ్లు పైబడినవారు
|
|
మొదటి డోసు
|
|
126739339
|
|
రెండో డోసు
|
|
115462075
|
|
ముందు జాగ్రత్త డోసు
|
|
11827921
|
|
ముందు జాగ్రత్త డోసులు
|
|
2,31,71,740
|
|
మొత్తం డోసులు
|
|
1,84,31,89,377
దేశవ్యాప్త క్రియాశీల కేసుల సంఖ్య క్రమంగా తగ్గుతూ వస్తోంది. ఇవాళ 13,672 కు కేసులు తగ్గాయి. మొత్తం పాజిటివ్ కేసుల్లో ఇది 0.03 శాతం.
భారతదేశ రికవరీ రేటు 98.76 శాతంగా ఉంది. గత 24 గంటల్లో 1,918 మంది రోగులు కోలుకున్నారు. దీంతో, కోలుకున్న రోగుల సంఖ్య  4,24,90,922 కి పెరిగింది.
గత 24 గంటల్లో 1,335 కొత్త కేసులు నమోదయ్యయాయి.
గత 24 గంటల్లో మొత్తం 6,06,036 పరీక్షలు చేశారు. దేశవ్యాప్తంగా ఇప్పటివరకు 78.97 కోట్లకు పైగా  పరీక్షలు నిర్వహించారు.
వారపు, రోజువారీ పాజిటివ్ రేట్లలో తగ్గుదల కొనసాగుతోంది. వారపు పాజిటివిటీ రేటు 0.23 శాతం వద్ద, రోజువారీ పాజిటివిటీ రేటు 0.22 శాతం వద్ద ఉంది.
జల శక్తి మంత్రిత్వ శాఖ
జల జీవన్ మిషన్ అమలులో ఎంపీలు/ ఎన్నికైన ప్రతినిధుల పాత్ర
దేశంలోని ప్రతి గ్రామీణ కుటుంబానికీ 2024 నాటికి పంపు నీటి కనెక్షన్ ద్వారా తాగు నీటిని అందించేందుకు భారత ప్రభుత్వం రాష్ట్రాల భాగస్వామ్యంతో ఆగస్టు 2019 నుంచి జల్ జీవన్ మిషన్ - హర్ఘర్ జల్ను అమలు చేస్తోంది.
అంతేకాకుండా, స్థానిక సమూహాలను సమీకరించడం, గ్రామీణ ఆవాసాలకు పైపు నీటి సరఫరాకు హామీ ఇచ్చే చేసేందుకు పార్లమెంటు సభ్యుల/ ఎంపికైన ప్రతినిధులు పోషించగల కీలక పాత్రను గుర్తిస్తూ, జల్ జీవన్ మిషన్ను నిజమైన ప్రజా ఉద్యమంగా, జన ఆందోళనగా మార్చడంలో వారి పాత్రను శక్తిమంతం చేసేందుకు జల్జీవన్ మిషన్ అమలులో కొన్ని ప్రొవిజన్లను చేశారు.
అన్ని రాష్ట్రాలు/ కేంద్రపాలిత ప్రాంతాలకూ, అంశాలలో ఎంపీల పాత్రను విస్తారంగా వివరిస్తూ, సూచనలను జారీ చేసింది. జిల్లా జల& పారిశుద్ధ్య మిషన్  సమావేశాలలో ఎంపీలు పాల్గొనవచ్చునని, జిల్లాలలో సాధించిన పురోగతిపై త్రైమాసిక సమీక్షలలో పాల్గొనవచ్చునని, సమాజాన్ని కలుపుకుపోవడాన్ని ప్రోత్సహించడం, కేంద్ర ప్రాయోజిక కార్యక్రమ నిధులను కేంద్రీకృతం చేయడానికి ప్రాధాన్యతను ఇచ్చి, పథకాల అమలులో ఆటంకాలను పరిష్కరించడంలో వారు పాలుపంచుకోవచ్చని సూచించింది. ఈ విషయంలో జారీ చేసిన సూచనలను, సలహాలకు కట్టుబడి ఉండవలసిందిగా ఎప్పటికప్పుడు రాష్ట్రాలకు సలహాలను ఇస్తోంది.
ఈ సమాచారాన్ని జలశక్తి సహాయ మంత్రి శ్రీ ప్రహ్లాద్ సింగ్ పటేల్ గురువారం లోక్సభకు లిఖితపూర్వకంగా ఇచ్చిన జవాబులో వెల్లడించారు.
(
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 198.34 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 7.21 కోట్లకు పైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి, పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం 2021 జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,98,34,52,325
|
|
అందుబాటులోని నిల్వలు
|
|
7,21,49,850
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 198.34 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 7.21 కోట్లకు పైగా  డోసులు అందుబాటులో ఉన్నాయి.
రైల్వే మంత్రిత్వ శాఖ
కొవిడ్ సంరక్షణ కేంద్రాలుగా సేవలకు సిద్ధమైన 5,231 రైలు బోగీలు
వీటిని రాష్ట్రాలకు అందించే కార్యక్రమాన్ని వేగవంతం చేసిన రైల్వే శాఖ
తమ రాష్ట్రంలోని మూడు ప్రాంతాల్లో 60 రైల్వే కోచ్లు కావాలని కోరిన తెలంగాణ
షాకూర్ బస్తీ ప్రాంతంలో 10 కోచ్లు ఉంచాలని కోరిన దిల్లీ
దేశవ్యాప్తంగా వివిధ రైల్వే స్టేషన్లలో.. కొవిడ్ సంరక్షణ కేంద్రాలుగా సేవలు అందించేందుకు 5,231 రైలు బోగీలుసిద్ధమయ్యాయి. వీటిని తమ ప్రాంతాలకు కేటాయించాలని.. కేంద్ర ఆరోగ్య, కుటుంబ సంక్షేమ శాఖ మార్గదర్శకాల ప్రకారం కొన్ని రాష్ట్రాలు కోరాయి. ఆయా రాష్ట్రాలకు కొవిడ్ బోగీలను రైల్వే శాఖ పంపుతోంది.
తమ రాష్ట్రంలోని సికింద్రాబాద్, కాచిగూడ, ఆదిలాబాద్ స్టేషన్లకు 60 బోగీలను కేటాయించాలని తెలంగాణ కోరింది. 10 బోగీలను పంపాలని దిల్లీ ప్రభుత్వం అభ్యర్థించింది.
కొవిడ్పై కేంద్ర ప్రభుత్వం చేస్తున్న పోరాటానికి అనుబంధంగా, రైల్వే శాఖ కూడా సంపూర్ణ ప్రయత్నం చేస్తోంది. కొవిడ్ చికిత్సలు అందించేందుకు 5231 బోగీలను క్వారంటైన్ కేంద్రాలుగా మార్చి కేంద్రానికి అందించింది.
తీవ్రత లేని కొవిడ్ కేసుల కోసం ఈ బోగీలను ఉపయోగిస్తారు. రాష్ట్రంలో కొవిడ్ రోగుల సంరక్షణ సౌకర్యాలు లేని ప్రాంతాల్లో.., అనుమానితులు, రోగులను ఐసోలేషన్లో ఉంచడానికి ఈ బోగీలను రాష్ట్ర ప్రభుత్వాలు ఉపయోగిస్తాయి. కేంద్ర ఆరోగ్య, కుటుంబ సంక్షేమ శాఖ, నీతి ఆయోగ్ రూపొందించిన సమీకృత కొవిడ్ ప్రణాళికలో ఈ రైల్వే బోగీలు ఒక భాగం.
215 స్టేషన్లకుగాను, 85 చోట్ల ఆరోగ్య సంరక్షణ సదుపాయాలను రైల్వే శాఖ ఏర్పాటు చేసింది. ఆరోగ్య సిబ్బంది, ఔషధాలను అందించడానికి రాష్ట్రాలు అంగీకరించిన మరో 130 చోట్ల కొవిడ్ బోగీలను ఏర్పాటు చేసింది. ఈ బోగీలకు నీరు, ఛార్జింగ్ అందించేందుకు 158 స్టేషన్లను, నీటిని అందించేందుకు 58 స్టేషన్లను రైల్వే శాఖ సిద్ధం చేసింది.
(Visitor Counter : 161
భారత ఎన్నికల సంఘం
అసోం, కేరళ, పుదుచ్చేరి, తమిళనాడు, పశ్చిమ బంగాల్ శాసనసభ ఎన్నికలు - జాతీయ, ప్రాంతీయ రాజకీయ పార్టీలకు ప్రసారాల సమయం కేటాయింపు
ప్రస్తుత కొవిడ్ పరిస్థితుల నేపథ్యంలో ప్రజలతో ప్రత్యక్ష సంబంధం లేని రాజకీయ ప్రచారాలను ప్రోత్సహించేందుకు, ప్రసార భారతి సంస్థను సంప్రదించిన భారత ఎన్నికల సంఘం, ప్రసారాల కోసం రాజకీయ పార్టీలకు కేటాయించిన సమయాన్ని రెట్టింపు చేయాలని నిర్ణయించింది. అసోం, కేరళ, పుదుచ్చేరి, తమిళనాడు, పశ్చిమ బంగాల్లో శాసనసభ ఎన్నికల దృష్ట్యా ఈ నిర్ణయం తీసుకుంది.
జాతీయ రాజకీయ పార్టీలకు, ఈ ఐదు రాష్ట్రాల్లోని గుర్తింపు పొందిన ప్రాంతీయ రాజకీయ పార్టీలకు దూరదర్శన్, ఆల్ ఇండియా రేడియోలో ప్రసారాల కోసం కేటాయించిన సమయం రెట్టింపు అవుతుంది.
అసోం, కేరళ, పుదుచ్చేరి, తమిళనాడు, పశ్చిమ బంగాల్లో జాతీయ, గుర్తింపు పొందిన ప్రాంతీయ రాజకీయ పార్టీలకు దూరదర్శన్, ఆల్ ఇండియా రేడియోలో కేటాయించిన ప్రసార సమయాల రెట్టింపునకు సంబంధించి, భారత ఎన్నికల సంఘం కమిషనర్ వెలవరించిన ఆదేశాన్ని  జత పరచడమైనది.
(జత పరిచిన ఆదేశం ప్రతి కోసం ఇక్కడ క్లిక్ చేయండి.
ఆరోగ్య, కుటుంబ సంక్షేమ మంత్రిత్వ శాఖ
జిల్లాలవారీ సీరం సంబంధ యాంటీబాడీ నిర్థారణ పరీక్షలు జరపాలని రాష్ట్రాలకు కేంద్ర ప్రభుత్వ సూచన
కోవిడ్ యాజమాన్యానికి స్థానిక ప్రజారోగ్య స్పందనకు ఈ ఫలితాలే మార్గదర్శకం
జిల్లాలవారీగా స్థానికంగా రక్తపరీక్షల ద్వారా యాంటీబాడీల నిర్థారణకు భారత వైద్యపరిశోధనామండలి  మార్గదర్శకాలకు అనుగుణంగా సర్వే జరపాలని కేంద్రం ప్రభుత్వం రాష్ట్రాలను కోరింది. కోవిడ్ నియంత్రణకు ప్రభుత్వం చేపట్టిన కార్యక్రమాలకు స్పందన తెలియాలంటే ఆయా ప్రాంతాల్లో స్థానికంగా ఎంతమందిలో యాంటీబాడీలు తయారయ్యాయి, ఎంతమందికి కోవిడ్ బైటపడకుండానే వచ్చి నయమైంది లాంటి సమాచారం కోసం ఈ సర్వే అవసరమని ప్రభుత్వం భావిస్తోంది. ఈ విషయమై కేంద్ర ఆరోగ్య మంత్రిత్వశాఖ కార్యదర్శి అన్ని రాష్టాల అదనపు చీఫ్ సెక్రెటరీ/ఆరోగ్యశాఖ ముఖ్య కార్యదర్శి/ అరోగ్య కార్యదర్శి కి లేఖలు రాశారు.
ఐసిఎంఆర్ జాతీయ స్థాయిలో జరిపిన 4వ రైండ్ సీరో ప్రివాలెన్స్ సర్వే ఫలితాలను కూడా కేంద్ర ఆరోగ్య కార్యదర్శి తన లేఖలో ప్రస్తావించారు. అదే తరహాలో రాష్టాలు కూడా చేపట్టాలని కోరారు. ఈ సమాచారం ఆధారంగా ఒక ప్రామాణిక ప్రొటోకాల్ రూపకల్పనకు, కోవిడ్-19 విషయంలో ప్రజారోగ్య స్పందనను బేరీజు వేయటానికి వీలవుతుందని ప్రభుత్వం భావిస్తోంది. పారదర్శకంగా ఒక ఆధారంతో కూడిన సమాచారం సంపాదించటానికి ఇది సరైన మార్గమని కూడా పేర్కొంది.
భారత వైద్య పరిశోధనామండలి ఇటీవలే దేశవ్యాప్తంగా 70 జిల్లాలలో జాతీయ సీరో సర్వే నిర్వహించింది. ఈ సర్వేలో తేలిన ఫలితాలు రాష్టాల వారీగా ఇలా ఉన్నాయి.
జాతీయ స్థాయిలో కొవిడ్ వ్యాప్తి ఏ మేరకు ఉన్నదో లెక్కించటానికి ఐసిఎంఆర్ ఈ సర్వే ద్వారా సమాచారం సేకరించింది. అయితే, ఈ సమాచారం అన్ని జిల్లాలకూ, అన్ని రాష్ట్రాలకూ వైవిధ్యం చూపుతోంది. ఒక్కోచోత ఒక్కో విధంగా కొవిడ్ సోకిన సమాచారం కనిపిస్తోంది.
హోం మంత్రిత్వ శాఖ
స్వాతంత్య్ర దినోత్సవ సందర్భంగా సందర్భంగా కేంద్ర హోం మంత్రి శ్రీ అమిత్ షా శుభాకాంక్షలు తెలియజేశారు.
భారతదేశ 74 వ స్వాతంత్య్ర దినోత్సవం సందర్భంగా, కేంద్ర హోంమంత్రి న్యూఢిల్లీ లోని తమ నివాసంలో జాతీయ జెండాను ఎగురవేశారు.
“స్వాతంత్య్ర దినోత్సవం సందర్భంగా, వారి శౌర్యం మరియు త్యాగంతో భారతదేశ స్వేచ్ఛకు సహకరించిన వారికి ముందుగా నేను నమస్కరిస్తున్నాను. అదేవిధంగా, దేశం యొక్క ఐక్యత, సమగ్రత, భద్రత కోసం అత్యున్నత త్యాగం చేసిన ధైర్యవంతులైన స్త్రీ, పురుషులకు కూడా నా నివాళులు అర్పిస్తున్నాను.”
"మన స్వాతంత్య్ర సమరయోధులు కలలుగన్న, స్వతంత్ర, బలమైన, స్వయం సమృద్ధిగల భారతదేశం ప్రధానమంత్రి శ్రీ నరేంద్ర మోదీ ద్వారా సాకారమైనందుకు ఈ రోజు మనం గర్విస్తున్నాము."
"మోడీ ప్రభుత్వం, ఒక వైపు, పేద మరియు అణగారిన వర్గాలకు గృహ, విద్యుత్తు, ఆరోగ్య బీమాను అందించింది, మరోవైపు భారతదేశం శక్తివంతమైన దేశంగా అవతరించడానికి కృషి చేసింది."
“ఈ స్వాతంత్య్ర దినోత్సవం రోజున, రండి, ప్రధానమంత్రి శ్రీ నరేంద్ర మోదీ ఆత్మ నిర్భర్ భారత్ కల నెరవేర్చడానికి ప్రతిజ్ఞ చేద్దాం. సాధ్యమైనంతవరకు ‘మేక్ ఇన్ ఇండియా’ ఉత్పత్తులను స్వీకరించడం ద్వారా భారతదేశం కొత్త విజయాలు సాధించడానికి దోహదం చేద్దాం."
స్వాతంత్య్ర దినోత్సవం సందర్భంగా కేంద్ర హోంమంత్రి శ్రీ అమిత్ షా శుభాకాంక్షలు తెలిపారు. భారతదేశ 74వ స్వాతంత్య్ర దినోత్సవం సందర్భంగా, కేంద్ర హోంమంత్రి ఈ రోజు ఇక్కడ తమ నివాసంలో జాతీయ జెండాను ఆవిష్కరించారు. ఈ సందర్భంగా శ్రీ అమిత్ షా ఒక సందేశమిస్తూ, “స్వాతంత్య్ర దినోత్సవం సందర్భంగా, వారి శౌర్యం మరియు త్యాగంతో భారతదేశ స్వేచ్ఛకు సహకరించిన వారికి ముందుగా నేను నమస్కరిస్తున్నాను. అదేవిధంగా, దేశం యొక్క ఐక్యత, సమగ్రత, భద్రత కోసం అత్యున్నత త్యాగం చేసిన ధైర్యవంతులైన స్త్రీ, పురుషులకు కూడా నా నివాళులు అర్పిస్తున్నాను.” అని పేర్కొన్నారు.
ఈ సందర్భంగా శ్రీ అమిత్ షా సామాజిక మాధ్యమం ద్వారా వరుస ట్వీట్లు చేస్తూ, "మన స్వాతంత్య్ర సమరయోధులు కలలుగన్న, స్వతంత్ర, బలమైన, స్వయం సమృద్ధిగల భారతదేశం ప్రధానమంత్రి శ్రీ నరేంద్ర మోదీ ద్వారా సాకారమైనందుకు ఈ రోజు మనం గర్విస్తున్నాము. మోడీ ప్రభుత్వం, ఒక వైపు, పేద మరియు అణగారిన వర్గాలకు గృహ, విద్యుత్తు, ఆరోగ్య బీమాను అందించింది, మరోవైపు భారతదేశం శక్తివంతమైన దేశంగా అవతరించడానికి కృషి చేసింది." అని పేర్కొన్నారు.
“ఈ స్వాతంత్య్ర దినోత్సవం రోజున, రండి, ప్రధానమంత్రి శ్రీ నరేంద్ర మోదీ ఆత్మ నిర్భర్ భారత్ కల నెరవేర్చడానికి ప్రతిజ్ఞ చేద్దాం. సాధ్యమైనంతవరకు ‘మేక్ ఇన్ ఇండియా’ ఉత్పత్తులను స్వీకరించడం ద్వారా భారతదేశం కొత్త విజయాలు సాధించడానికి దోహదం చేద్దాం. స్వాతంత్య్ర దినోత్సవ శుభాకాంక్షలు."
ఆర్థిక మంత్రిత్వ శాఖ
న్యూఢిల్లీ, ఐఎన్ఎ వద్ద స్వచ్ఛత కోసం శ్రమదానాన్ని నిర్వహించిన కంట్రోలర్ జనరల్ ఆఫ్ అకౌంట్స్
ఆర్ధిక మంత్రిత్వ శాఖ పరిధిలోని వ్యయ విభాగం, కంట్రోలర్ జనరల్ ఆఫ్ అకౌంట్స్ కార్యాలయం  ఆదివారం న్యూఢిల్లీ ఐఎన్ఎలోని వికాస్ భవన్ ఎదురుగా గల కేంద్రీయ విద్యాలయ సమీపంలోని పార్కింగ్ ప్రాంతంలో స్వచ్ఛత కోసం శ్రమదానం కార్యక్రమాన్ని నిర్వహించారు.
స్వచ్ఛత డ్రైవ్కు కంట్రోలర్ జనరల్ ఆఫ్ అకౌంట్స్ శ్రీ ఎస్ ఎస్ దూబే నాయకత్వం వహించారు. ప్రదానమంత్రి శ్రీ నరేంద్ర మోదీ ఇచ్చిన పిలుపుకు స్పందించి ప్రత్యేకంగా పార్కింగ్ ప్రాంతాన్ని ఎంపిక చేసుకున్నారు. కంట్రోలర్ జనరల్ ఆఫ్ అకౌంట్స్ కార్యాలయానికి చెందిన 50మందికన్నా ఎక్కువ మంది అధికారులు, సిబ్బంది గంటన్నరకు పైగా శ్రమదానం చేశారు.దాదాపు 50 సంచుల చెత్తను సేకరించి, వ్యర్ధాలను పారవేసే ప్రాంతాలకు రవాణా చేశారు.
దీని తర్వాత ఐఎన్ఎలో బ్లాక్ ఇ, జిపిఒ కాంప్లెక్స్ కంట్రోలర్ జనరల్ ఆఫ్ అకౌంట్స్ కార్యాలయం వద్ద కూడా పారిశుద్ధ్య కార్యక్రమం జరిగడంతో పాటు శ్రీ ఎస్ఎస్ దూబే మొక్కలు నాటారు.
వాణిజ్యం, పరిశ్రమల మంత్రిత్వ శాఖ
ఇ-కామర్స్ పై కొవిడ్-19 ప్రభావం
కొవిడ్-19 మహమ్మారి వ్యాప్తి ఇప్పటికీ ఇంకా కొనసాగుతూ ఉన్న కారణంగా ఎలక్ట్రానిక్ కామర్స్  రంగం పై ఆ మహమ్మారి చూపించిన ప్రభావం గురించి ఇప్పుడప్పుడే అంచనా వేయడం సాధ్యం కాదని కేంద్ర వాణిజ్య, పరిశ్రమల శాఖ మంత్రి శ్రీ పీయూష్ గోయల్ అన్నారు. రాజ్య సభ లో ఈ రోజు ఒక లిఖితపూర్వక సమాధానంలో మంత్రి ఈ విధంగా పేర్కొన్నారు.
ఇ-కామర్స్ ఆపరేటర్ లకు ప్రవేశ మార్గ మినహాయింపు ప్రయోజనం అందుబాటు లో లేదని మంత్రి స్పష్టం చేశారు. కొన్ని ప్రత్యేక కేటగిరీలకు చెందిన సేవలను ఎలక్ట్రానిక్ కామర్స్ ఆపరేటర్ అందించినట్లయితే గనక వస్తువులు, సేవల పన్ను  ని చెల్లించవలసి ఉంటుందని మంత్రి అన్నారు. అలాగే, వారు సరఫరా చేసిన పన్ను విధించదగ్గ వస్తువుల నికర విలువ లో ఒక శాతం రేటు చొప్పున మూలం వద్ద పన్ను వసూలు  ను కూడా వారు సేకరించవలసిన అవసరం కూడా ఉందని శ్రీ పీయూష్ గోయల్ చెప్పారు. జి.ఎస్.టి చట్టం లో భాగంగా ప్రతి నమోదైన వ్యక్తి తాను చెల్లించవలసిన పన్ను కు సంబంధించి స్వీయ నిర్ధారణ చేసుకొని ప్రతి పన్ను కాలానికి ఒక రిటర్న్ ను నిర్దేశించిన ప్రకారం దాఖలు చేయవలసి ఉంటుందని, ఈ కారణంగా వస్తువులను లేదా సేవలను సరఫరా చేసే మరే ఇతర సరఫరాదారుల మాదిరి గానే ఇ-కామర్స్ ఆపరేటర్ లు కూడా బాధ్యతగా జిఎస్ టిని చెల్లించాల్సివుందని మంత్రి తన సమాధానం లో వివరించారు.
రక్షణ మంత్రిత్వ శాఖ
దుబాయ్లోని రషీద్ పోర్టును చేరిన భారతీయ నౌకలు, ఈ నెల 11 వరకు పర్యటన
భారత నౌకాదళానికి చెందిన ఐఎస్ఎస్ విశాఖపట్నం, ఐఎస్ఎస్ త్రికండ్, దుబాయ్లోని రషీద్ పోర్టుకు చేరుకున్నాయి. ఈ నెల 08-11 తేదీల్లో పర్యటన సాగుతుంది. INS విశాఖపట్నం, INS త్రికండ్ కెప్టెన్లు అశోక్ రావు, కెప్టెన్ ప్రమోద్ జి థామస్. ఫ్లాగ్ ఆఫీసర్ కమాండింగ్ వెస్ట్రన్ ఫ్లీట్, కమాండ్ ఆఫ్ రియర్ అడ్మిరల్ వినీత్ మెకార్టీ ఆధ్వర్యంలో ఈ పర్యటన సాగుతుంది.
పర్యటన సమయంలో, యూఏఈ నావికాదళంతో కలిసి భారతీయ నౌకలు వివిధ సముద్ర కార్యక్రమాలు నిర్వహిస్తాయి. రెండు నౌకాదళాల మధ్య సహకారాన్ని పెంచుకోవడం, సంబంధాలను బలోపేతం చేయడం ఈ పర్యటన లక్ష్యం. రెండు నౌకాదళాల స్నేహాన్ని మెరుగుపరచడానికి 'జాయెద్ తల్వార్' పేరిట విన్యాసాలు కూడా చేపడతాయి. ప్రస్తుత పర్యటన రెండు నౌకాదళాల భాగస్వామ్యాన్ని మరింత మెరుగుపరుస్తుంది, ఆ ప్రాంతంలోని భద్రతపరమైన సవాళ్ల విషయంలో అవగాహన పెంచుతుంది.